**“Administratīvās ēkas Gogoļa ielā 3, Rīgā**

**Satiksmes ministrijas ieejas mezgla kāpņu remonts**

**avārijas situācijas novēršanai”**

DARBA UZDEVUMS

II kārta

1. **Ievads**

Valstij Satiksmes ministrijas personā piederošā administratīvā ēka Gogoļa ielā 3, Rīgā (ēkas kadastra apzīmējums 01000040144002), izvietota uz zemesgabala, kas pieder Latvijas valstij Satiksmes ministrijas, reģistrācijas numurs 90000088687, personā. VAS “Latvijas dzelzceļš” (turpmāk LDz ) nostiprinātas nomas tiesības uz zemes gabalu 16678,57 m² platībā un ēkas daļu 17603,10 m² platībā līdz 2025.gada 31.decembrim. Pamats: 2000.gada 31. jūlija Nekustamā īpašuma nomas gada 31. jūlija Nekustamā īpašuma nomas līgums Nr.Dju-416, 2019.gada 4.marta vienošanās Nr.03-10/3-2019 (L-581/2019).

Saskaņā ar starp VAS “Latvijas dzelzceļš” un Satiksmes ministriju noslēgto Īpašumu pārvaldīšanas līgumu L-30/2015, Vienošanās Nr.2 L-2683/2019, LDZ pienākums ir veikt ēkas pārvaldīšanas un apsaimniekošanas darbus.

Ēkas ekspluatācijas laikā un blakusesošo fizikālo faktoru ietekmē notiek Satiksmes ministrijas ieejas mezgla kāpņu pamatnes sēšanās un pakāpieni ir nobīdījušies, kā arī izveidojušās konstruktīvās plaisas starp ēku un kāpņu konstrukciju. Līdz ar to rodas bīstama situācija, kas apdraud ēkas darbinieku un apmeklētāju drošu pārvietošanos, kā arī nav atbilstoša labai apsaimniekošanas praksei.

Kāpņu konstrukcija tika apsekota un uzsākti pakāpienu remonta darbi. Uzsākot remontdarbus, atklājās, ka zem kāpņu pamatnes ir tukšums un pakāpieni savā starpā ir konstruktīvi saistīti. Līdz ar to tehnoloģiski nav iespējams mainīt atsevišķus pakāpienus un jāpārbūvē visa konstrukcija. Pamatnes nostiprināšanai tukšumi konstrukcijā jāaizpilda ar pildījumu. Līdz ar to darba uzdevums tiek mainīts un paredzēta kāpņu atjaunošanas darbu II kārta.

1. **Mērķis**
	1. Novērst ēkas ieejas mezgla kāpņu konstrukcijas avārijas stāvokli un risku ekspluatācijas, pārvietošanās drošībai.
2. **Darba uzdevums**

Kāpņu konstrukcijas un pamatnes nostiprināšana, pakāpienu ģeometrijas atjaunošana saskaņā ar Darba uzdevumam pievienoto tāmes sagatavi. Izpildītājam piedāvājuma tāmē uzrādīt izmantojamo tehniku un materiālus.

|  |  |  |  |
| --- | --- | --- | --- |
| Nr. p/k | Darba veids | Mērvienība | Apjoms |
| 1 | Remonta darbu vietas iekārtošana, pēc nepieciešamības teritorijas norobežošana | obj. | 1 |
| 2 | Kāpņu augšējā laukuma granīta plākšņu montāža. Seguma izlīdzināšana ar sīkšķembām un plākšņu montāža. | m2 | 36 |
| 3 | Pakāpienu demontāža. Pakāpienu pamata iebetonēšana un plākšņu montāža vienā līmenī ar citiem pakāpieniem, tai skaitā salauztā vidējā pakāpiena pārvietošana uz malu. | kompl. | 7 |
| 4 | Pakāpienu šuvju hermetizācija | kompl. | 1 |
| 5 | Būvgružu izvešana | kompl. | 0,5 |

**Darbus plānot nepārtraucot kustību pa galveno ieeju ēkā, lai apmeklētājiem un darbiniekiem remonta laikā tiktu nodrošināta iekļūšana Satiksmes ministrijas ēkā.**

Būvdarbus veikt atbilstoši Būvniecības likumam, Ministru kabineta noteikumiem Nr.500 “Vispārīgie būvnoteikumi”, Ministru kabineta noteikumiem Nr.529 ”Ēku būvnoteikumi”, LBN 201-15 ”Būvju ugunsdrošība” un citu normatīvo aktu prasībām.

1. **Rezultāts**

4.1. Administratīvajai ēkai Gogoļa ielā 3, Rīgā veikta ieejas mezgla kāpņu konstrukcijas ģeometrijas atjaunošana.

4.2. Ieejas mezgla kāpņu konstrukcija ir pārvietošanās droša, nerada paklupšanas riskus publiskās ēkas darbiniekiem un apmeklētājiem.

1. **Laiks un resursi**

Darbs tiks veikts uz līguma pamata, kuru noslēgs pasūtītājs  - LDz un darba izpildītājs, kas ir atbildīgs par darba uzdevuma sekmīgu un kvalitatīvu izpildi, apakšlīgumu slēgšanu un par konsultācijām ar jebkuru citu firmu, institūcijām vai ekspertiem.

**6. Darbu izpildes termiņš**

Darbu veikšana – 10 darba dienu laikā no līguma parakstīšanas dienas.

Būvdarbu garantijas laiks – 2 gadi.